Uz 15.11.2021. Nr. V21-203

|  |
| --- |
| **SIA “Vertex projekti”**  [laima@vertexprojekti.lv](mailto:laima@vertexprojekti.lv) |

*Par tehniskajām prasībām priekšizpētes būvniecības ieceres dokumentācijai “Pilsētas sabiedriskā transporta 15 (piecpadsmit) savienojuma punkti ar dzelzceļa stacijām. Pilsētas sabiedriskā transporta un infrastruktūras savienojums ar dzelzceļa staciju “Šķirotava””*

Rīgas pašvaldības sabiedrība ar ierobežotu atbildību “Rīgas satiksme” (turpmāk – RP SIA “Rīgas satiksme”) ir izskatījusi Jūsu 15.11.2021. iesniegumu Nr. V21-203 un savas kompetences ietvaros nosaka šādas prasības objekta “Pilsētas sabiedriskā transporta un infrastruktūras savienojums ar dzelzceļa staciju “Šķirotava”” būvprojekta risinājumu izstrādei:

1. Nodrošināt būvprojekta robežās esošo RP SIA “Rīgas satiksme” infrastruktūras objektu saglabāšanu un aizsardzības pasākumu ievērošanu, t.sk. būvdarbu laikā.
2. Ievērot kontakttīkla uzkarelementu aizsardzības zonu – *1,0 metrs*. Ievērot kontakttīkla balsta aizsardzības zonu – *0,5 metri* no balsta pamata malas.
3. Vietās, kur projektējamo inženiertīklu attālums līdz kontakttīkla balstiem ir mazāks par *2,5 metriem*, paredzēt tranšejas stiprināšanu ar rievsienu ierīkošanu vai citas analogas metodes pielietošanu.
4. Nodrošināt piekļuvi elektrotransporta kontakttīkla konstrukciju apkopei un remontam, t.sk. būvdarbu laikā.
5. Atbilstoši plānotajam tramvaja līnijas pagarinājuma trasējumam, būvprojekta ietvaros izstrādāt un iekļaut risinājumus (*ELT-TKT*) esošo trolejbusa kontakttīkla konstrukciju pārbūvei un jauna tramvaju kontakttīkla posma izbūvei, ievērojot šādus nosacījumus:
   1. uzkarsistēmas stiprināšanu nodrošināt pie cinkotiem cauruļtipa balstiem uz mikropāļu pamatiem, to izvietojumu projektējot ielu sarkano līniju robežās ar soli ne lielāku par *25 – 30 m* starp balstiem;
   2. zem pārvadiem un tiltiem paredzēt kontakttīkla uzkarsistēmu vismaz *4,5 metru* augstumā;
   3. paredzēt jauna kontakttīkla uzkarsistēmas posma ierīkošanu, to modelējot atbilstoši jauno kontakttīkla balstu izvietojumam;
   4. esošo atsaišu demontāža pieļaujama tikai pēc jauno balstu izbūves;
   5. kontakttīkla balstu izmantošana pieļaujama arī ielu mākslīgā apgaismojuma konstrukciju izvietošanai;
   6. kontakttīkla pārbūves būvprojektā izmantotajām detaļām un materiāliem jāatbilst RP SIA “Rīgas satiksme” apstiprinātajai specifikācijai;
   7. kontakttīkla pārbūves darbu apjomi, pielietotās detaļas, materiāli un konstruktīvie risinājumi jāsaskaņo RP SIA “Rīgas satiksme” Būvprojektu izskatīšanas komisijā;
   8. izmaksas, kas saistītas ar kontakttīkla pārbūves(*ELT-TKT*) būvprojekta izstrādi un realizāciju, sedz pasūtītājs.
6. Nodrošināt Maskavas ielā esošo RP SIA “Rīgas satiksme” pazemes elektrokabeļu saglabāšanu un aizsardzības pasākumu ievērošanu, t.sk. būvdarbu laikā, ievērojot *1,0 metra* aizsardzības zonu uz katru pusi no kabeļu līnijas ass.
7. Atbilstoši plānotajam tramvaja līnijas pagarinājuma trasējumam, paredzēt Prūšu un Ikšķiles ielās esošo RP SIA “Rīgas satiksme” pazemes elektrokabeļu pārbūvi, kabeļu izvietojumu projektējot ielu sarkano līniju robežās un ievērojot spēkā esošo būvnormatīvu prasības.
8. Būvprojekta ietvaros veikt elektrotehniskos aprēķinus kontakttīkla barošanas shēmas izstrādei, paredzot jaunu vilces apakšstaciju. Paredzēt arī trolejbusa kontakttīkla barošanu no šīs stacijas, paaugstinot barošanas rezervēšanas iespējas un uzlabojot shēmas drošumu.
9. Autobusu un trolejbusu pieturvietu platformu projektēšanā ievērot pielikumā Nr.1 norādītos parametrus un šādas prasības:
   1. pieturvietas platformu projektēt brīvu no šķēršļiem, tās ierīkošanu paredzot taisnā ceļu posmā un garumu nodrošinot taisnu ne mazāku par *20 m*;
   2. platformas platumu paredzēt ne mazāku par *2,5 m*, nepieciešamības gadījumā to paplašinot atbilstoši plānotajai pasažieru plūsmai;
   3. pieturvietu aprīkot ar ceļa zīmi Nr.541 un papildplāksni, kas izstrādāta atbilstoši SIA “Rīgas luksofors” noteiktajam paraugam un pārklāta ar aizsargpārklājumu (antigrafiti), norādot informāciju par pieturvietas nosaukumu un sabiedriskā transporta maršrutu;
   4. pieturvietu labiekārtošanas risinājumu saskaņot ar Rīgas domes Satiksmes departamentu;
   5. infrastruktūras objektu un labiekārtojuma elementu izvietojumu projektēt tā, lai tie ne-traucētu pasažieru iekāpšanai-izkāpšanai no autobusa vai trolejbusa.
10. Ielas ceļu daļas projektēšanā ievērot šādas prasības:
    1. autobusu un trolejbusu satiksmes nodrošināšanai braukšanas joslu platumu paredzēt ne mazāku par *3,5 metriem*;
    2. ievērot autobusu/trolejbusu apgriešanās un pagrieziena manevra veikšanai nepieciešamo rādiusu un gabarīta izmērus (pielikums Nr.2).
11. Tramvaja sliežu ceļu projektēšanā ievērot šādas prasības:
    1. sliežu ceļu konstrukcija autotransporta kustības zonā - dzelzsbetona pamata plātnes;
    2. sliežu ceļu konstrukcija no autotransporta nodalītā joslā - lentveida dzelzsbetona pamati ar atbilstošas slodzes noturības segumu, kas pa sliežu ceļiem nodrošinātu arī tramvaja tehniskās palīdzības transporta kustību;
    3. sliežu ceļu konstrukcijā paredzēt elektroizolējošu, troksni un vibrāciju slāpējošu materiālu pielietošanu;
    4. rekomendējamais sliežu tips taisnajos sliežu ceļu posmos – *60R*1, līknēs – *62R1* (ar paaugstinātu nodilumizturību);
    5. zemsliežu palējums – divkomponentu poliuretāns;
    6. zem sliežu ceļa ierīkot drenāžas sistēmu, kuru pieslēgt lietus ūdens kanalizācijas sistēmai;
    7. minimālais attālums starp sliežu ceļu asīm – *3,20 m*, ar kontakttīkla balstu izvietojumu starp abu virzienu sliežu ceļiem – *3,60 m*, līknēs veidot paplašinājumu, ievērojot tramvaja gabarītus;
    8. minimālais pieļaujamais līkņu rādiuss – *20 m*;
    9. paredzēt divasmeņu sliežu pārmijas, kas aprīkotas ar apsildi un vadību atbilstoši Safety integrity level 3.drošības līmenim (*SIL 3*). Pārmijas paredzēt sendviča vai monobloka tipa, pārmiju lietus ūdens atvadi jāpieslēdz lietus ūdens kanalizācijas sistēmai.
12. Tramvaja pieturvietu platformu, tajā skaitā ielas braucamajā daļā izbūvējamo iekāpšanas un izkāpšanas platformu projektēšanā ievērot šādas prasības:
    1. platformu paredzēt taisnā sliežu ceļa posmā un garumu nodrošinot taisnu, ne mazāku par *45 m*, neskaitot noejas un uzejas;
    2. platformu augstumu nodrošināt *30 cm* virs sliedes galvas atzīmes, to izmantošanas platumam jābūt ne mazākam par *2,5 m* ar kritumu šķērsvirzienā no tramvaju sliežu ceļa;
    3. platformas apmales attālumu no sliežu ceļa ass nodrošināt *1,32* *m;*
    4. pasažieru un autotransporta kustības drošībai iekāpšanas un izkāpšanas platformas jāaprīko ar atbilstošiem autotransporta kustības organizācijas līdzekļiem;
    5. nepieciešamības gadījumā paredzēt drošības pasākumu ieviešanu drošai pasažieru kustībai pieturvietu zonās (gājēju barjeru, pret apšļakstīšanas barjeru ierīkošana vai tml.);
    6. pieturvietas aprīkot ar ceļa zīmēm Nr.542 un papildplāksnēm, kas izstrādātas atbilstoši SIA “Rīgas luksofors” noteiktajam paraugam un pārklātas ar antigrafiti plēves pārklājumu, norādot informāciju par pieturvietas nosaukumu un sabiedriskā transporta maršrutiem;
    7. pieturvietu labiekārtošanas risinājumu saskaņot ar Rīgas domes Satiksmes departamentu;
    8. infrastruktūras objektu un labiekārtojuma elementu izvietojumu projektēt tā, lai tie ne-traucētu pasažieru iekāpšanai-izkāpšanai no tramvaja, ņemot vērā paredzamo tramvaja apstāšanās zonu un durvju atrašanās vietas.
13. Būvprojektu izstrādāt atbilstoši Latvijas Republikā spēkā esošajiem normatīvajiem aktiem, t.sk. Latvijas būvnormatīviem, Ministru kabineta noteikumiem, Pašvaldību saistošajiem noteikumiem, Latvijas energostandartiem.
14. Būvdarbu organizēšanai izstrādāt darbu organizēšanas projektu un satiksmes organizācijas shēmu, ievērojot šādus nosacījumus:
    1. būvdarbu veikšanu organizēt, neslēdzot un netraucējot sabiedriskā transporta satiksmi;
    2. būvdarbu laikā nodrošināt ērtu un drošu pasažieru piekļuvi pieturvietām.

Būvprojekta izstrādē ņemt vērā Personu apvienības “REM PRO un BRD PROJEKTS” izstrādātā būvprojekta “Tramvaja infrastruktūras pielāgošana zemās grīdas tramvaja parametriem. 7.tramvaja maršruts.” risinājumus, kā ietvaros tostarp tiek paredzēti tramvaja infrastruktūras pārbūves un atjaunošanas darbi arī galapunktā “Ķengarags”.

Papildus informējam, ka saskaņā ar *Ceļu satiksmes likuma 1.pantu* elektrotransporta kontakttīkla konstrukcijas un elektrotransporta barojošie elektrokabeļi ietilpst ceļu inženierbūvju sastāvā un to ekspluatācijā jāievēro šī likuma *7.1* *panta* nosacījumi par nekustamā īpašuma lietošanas tiesību aprobežojumiem.

Būvprojekta dokumentāciju saskaņot RP SIA “Rīgas satiksme”. Būvprojektu elektroniskā formātā saskaņošanai iesniegt Būvniecības informācijas sistēmā (BIS).

Pielikumā:

Pielikums Nr. 1 - shēma autobusu pieturvietu platformu parametru un labiekārtojuma elementu izvietošanai;

Pielikums Nr. 2 - shēma minimālajam rādiusam, kas nodrošina sabiedriskā transporta

pagriešanās/apgriešanās manevra veikšanai nepieciešamo koridoru;

Pielikums Nr. 3 - shēma tramvaju pieturvietu platformu parametru un labiekārtojuma elementu

izvietošanai.

*Tehnisko prasību derīguma termiņš – 1 (viens) gads no izsniegšanas dienas.*

Valdes priekšsēdētāja Džineta Innusa

*J. Burjačenko, 67104622*

[jevgenijs.burjacenko@rigassatiksme.lv](mailto:jevgenijs.burjacenko@rigassatiksme.lv)

***Elektroniski parakstīts***  
***Rīgas pašvaldības SIA "Rīgas satiksme" Valdes priekšsēdētāja , Džineta Innusa***